ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 7 જાન્યુઆરીના રોજ વેસ્ટર્ન ડેડિકેટેડ ફ્રેઇટ કોરિડોરના રેવાડી – મદાર પટ્ટાને રાષ્ટ્રને સમર્પિત કરશે
પ્રધાનમંત્રી ઇલેક્ટ્રિક ટ્રેક્શન દ્વારા સંચાલિત 1.5 કિલોમીટરની લંબાઈ ધરાવતી વિશ્વની પ્રથમ ડબલ સ્ટેક લોંગ હોલ કન્ટેઇનર ટ્રેનને લીલી ઝંડી પણ આપશે
પ્રધાનમંત્રી શ્રી નરેન્દ્ર મોદી 7 જાન્યુઆરી, 2021ના રોજ સવારે 11 વાગે વીડિયો કોન્ફરન્સ દ્વારા વેસ્ટર્ન ડેડિકેટેડ ફ્રેઇટ કોરિડોર ના 306 કિલોમીટરની લંબાઈ ધરાવતા રેવાડી – મદાર પટ્ટાને રાષ્ટ્રને સમર્પિત કરશે. પ્રધાનમંત્રી આ કાર્યક્રમ દરમિયાન ન્યૂ અટેલી – ન્યૂ કિસનગઢ સુધી ઇલેક્ટ્રિક ટ્રેક્શન દ્વારા સંચાલિત વિશ્વના પ્રથમ ડબલ સ્ટેક લોંગ હોલ કન્ટેઇનર ટ્રેનને લીલી ઝંડી પણ આપશે, જેની લંબાઈ 1.5 કિલોમીટર છે. આ પ્રસંગે રાજસ્થાન અને હરિયાણાના રાજ્યપાલો અને મુખ્યમંત્રીઓની સાથે કેન્દ્રીય મંત્રી શ્રી પિયૂષ ગોયલ પણ ઉપસ્થિત રહેશે.
ડબલ્યુડીએફસીનો ન્યૂ રેવાડી – ન્યૂ મદાર પટ્ટો
વેસ્ટર્ન ડેડિકેટેડ ફ્રેઇટ કોરિડોરનો રેવાડી – મદારનો પટ્ટો હરિયાણા  અને રાજસ્થાન માં સ્થિત છે. આ પટ્ટામાં નવનિર્મિત નવ ડીએફસી સ્ટેશનો છે, જેમાં છ ન્યૂ ડાબલા, ન્યૂ ભગેગા, ન્યૂ શ્રી માધોપુર, ન્યૂ પચર મલિકપુર, ન્યૂ સકુન અને ન્યૂ કિશનગઢ ક્રોસિંગ સ્ટેશન પર છે, ત્યારે અન્ય ત્રણ રેવાડી, ન્યૂ અટેલી અને ન્યૂ ફૂલેરા જંક્શન સ્ટેશનો છે.
આ પટ્ટા પર અવરજવર શરૂ થવાથી રાજસ્થાન અને હરિયાણાના રેવાડી – માનેસર, નરનૌલ, ફુલેરા અને કિશનગઢ વિસ્તારોમાં વિવિધ ઉદ્યોગોને લાભ થશે તેમજ કથુવાસમાં કન્કોરના કન્ટેઇનર ડેપોનો વધારે સારો ઉપયોગ પણ થશે. આ પટ્ટો દેશમાં પશ્ચિમ દરિયાકિનારે સ્થિત ગુજરાતના કંડલા, પિપાવાવ, મુન્ધ્રા અને દહેજ બંદરો સાથે સાતત્યપૂર્ણ જોડાણ પણ સુનિશ્ચિત કરશે.
આ સેક્શનનું ઉદ્ઘાટન થવાની સાથે ડબલ્યુડીએફસી અને ઇડીએફસી વચ્ચે સાતત્યપૂર્ણ જોડાણ હાંસલ થશે. અગાઉ પ્રધાનમંત્રીએ 29 ડિસેમ્બર, 2020ના રોજ દેશને ઇડીએફસીનો 351 કિલોમીટરની લંબાઈ ધરાવતો ન્યૂ ભૌપુર – ન્યૂ ખુર્જા સેક્શન અર્પણ કર્યો હતો.
ડબલ સ્ટેક લોંગ હોલ કન્ટેઇનર ટ્રેનની કામગીરી
ડબલ સ્ટેક લોંગ હોલ કન્ટેઇનર ટ્રેનની કામગીરી એક્સલ લોડમાં 25 ટનનો વધારો કરશે. એની ડિઝાઇન આરડીએસઓના વેગન વિભાગે ડીએફસીસીઆઇએલ માટે બનાવી છે. બીએલસીએ-એ અને બીએલસીએસ-બી વેગન પ્રોટોટાઇપનું પરીક્ષણ પૂર્ણ થયું છે. એની ડિઝાઇનથી ક્ષમતાનો મહત્તમ ઉપયોગ થશે અને લોડિંગની એકસરખી વહેંચણી થશે તેમજ પોઇન્ટ લોડિગની સુવિધા મળશે. ડબલ્યુડીએફસી પર લોંગ-હોલ ડબલ સ્ટેક કન્ટેઇનર ટ્રેન પર આ વેગનો ભારતીય રેલવેમાં હાલના ટ્રાફિકની સરખામણીમાં ચાર ગણા વધારે કન્ટેઇનર યુનિટનું વહન કરી શકશે.
ડીએફસીસીઆઇએલ કલાકદીઠ મહત્તમ 100 કિલોમીટરની ઝડપે ફ્રેઇટ ટ્રેન દોડવશે, જ્યારે અત્યારે ભારતીય રેલવે ટ્રેક પર કલાકદીઠ મહત્તમ 75 કિલોમીટરની ઝડપે ગાડી દોડે છે. આ રીતે ભારતીય રેલવે લાઇન પર ફ્રેઇટ ટ્રેનની સરેરાશ ઝડપ હાલની કલાકદીઠ 26 કિલોમીટરથી વધીને ડીએફસી પર કલાકદીઠ 70 કિલોમીટરની હાંસલ થશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પરંપરાગત કારીગરીમાં કુશળ વ્યક્તિઓને લાભ આપવા માટે 'વિશ્વકર્મા યોજના'ની જાહેરાત કરી
₹ 13000 - 15000 કરોડની પ્રારંભિક ફાળવણી સાથે યોજના શરૂ થશે
13.5 કરોડ ગરીબ દેશવાસીઓ અને મહિલાઓ ગરીબીની સાંકળો તોડીને નવા મધ્યમ વર્ગમાં પ્રવેશ્યા છેઃ શ્રી નરેન્દ્ર મોદી
77મા સ્વતંત્રતા દિવસ પર લાલ કિલ્લાની પ્રાચીર પરથી બોલતા પ્રધાનમંત્રી શ્રી નરેન્દ્ર મોદીએ આગામી દિવસોમાં ‘વિશ્વકર્મા યોજના’ શરૂ કરવાની જાહેરાત કરી હતી. આ યોજના પરંપરાગત કારીગરીમાં કુશળ વ્યક્તિઓને લાભ આપવાનું આયોજન છે.
"આગામી દિવસોમાં, અમે વિશ્વકર્મા જયંતી નિમિત્તે એક યોજના શરૂ કરીશું, જે પરંપરાગત કારીગરીમાં કુશળ વ્યક્તિઓ, ખાસ કરીને OBC સમુદાયના લોકોને લાભ આપશે. વણકર, સુવર્ણકાર, લુહાર, લોન્ડ્રી કામદારો, નાઈઓ અને આવા પરિવારોને 'વિશ્વકર્મા યોજના' દ્વારા સશક્ત કરવામાં આવશે, જે લગભગ 13-15 હજાર કરોડ રૂપિયાની ફાળવણી સાથે શરૂ થશે," પ્રધાનમંત્રીએ જણાવ્યું હતું.
અગાઉ તેમના ભાષણમાં શ્રી મોદીએ સરકારના ગરીબી નાબૂદીના પ્રયાસો વિશે વાત કરી હતી. તેમણે કહ્યું કે, પ્રથમ પાંચ વર્ષના કાર્યકાળમાં આ પ્રયાસોના પરિણામે 13.5 કરોડ ગરીબ દેશવાસીઓ અને મહિલાઓ ગરીબીની સાંકળોથી મુક્ત થઈને નવા મધ્યમ વર્ગમાં પ્રવેશ્યા છે.
પ્રધાનમંત્રીએ વિવિધ યોજનાઓ વિશે વાત કરી જેણે આ 13.5 કરોડ લોકોને ગરીબીની મુશ્કેલીઓથી ઉપર આવવામાં મદદ કરી છે. તેમાંના અગ્રણીઓમાં PM SVANidhi યોજના દ્વારા શેરી વિક્રેતાઓને ₹50,000 કરોડ પૂરા પાડવા અને PM કિસાન સન્માન નિધિ દ્વારા ખેડૂતોના ખાતામાં સીધા જ ₹2.5 લાખ કરોડ જમા કરાવવાનો સમાવેશ થાય છે.
CB/GP/JD
(
પ્રધાનમંત્રીનું કાર્યાલય
રાષ્ટ્રીય પોષણ માહ એ આપણા પરિવારના સ્વાસ્થ્ય માટે એક વિશાળ અભિયાન છે: પ્રધાનમંત્રી શ્રી
પ્રધાનમંત્રી શ્રી નરેન્દ્ર મોદીએ કહ્યું છે કે રાષ્ટ્રીય પોષણ માહ, આપણા પરિવારના સ્વાસ્થ્ય માટેનું એક વિશાળ અભિયાન લોકોની ભાગીદારીને કારણે સફળ થશે.
તેમણે પોતાના મન કી બાત અભિયાનનો ઉલ્લેખ કરતો વીડિયો પણ શેર કર્યો હતો.
પ્રધાનમંત્રીએ X પર પોસ્ટ કર્યું:
‘राष्ट्रीय पोषण माह’ हमारे परिवारजनों के बेहतर स्वास्थ्य के लिए एक बड़ी पहल है, जिसे जनभागीदारी ही सफल बनाएगी। मन की बात में मैंने इस बारे में चर्चा की थी कि कैसे कुपोषण मुक्त भारत के लिए देशभर में एक से बढ़कर एक कई अनूठे प्रयास किए जा रहे हैं…
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ ડૉ.રાજેન્દ્ર પ્રસાદને તેમની જયંતી નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ ભારતના પ્રથમ રાષ્ટ્રપતિ ડૉ. રાજેન્દ્ર પ્રસાદને તેમની જયંતી નિમિત્તે શ્રદ્ધાંજલિ અર્પણ કરી છે.
પ્રધાનમંત્રીએ કહ્યું કે “પૂર્વ રાષ્ટ્રપતિ ભારત રત્ન ડૉ. રાજેન્દ્ર પ્રસાદની જયંતી નિમિત્તે મારી સાદર શ્રદ્ધાંજલિ. સ્વતંત્રતા સંગ્રામ અને બંધારણ નિર્માણમાં તેમણે અતુલ્ય ભૂમિકા ભજવી. સાદગીભર્યું જીવન અને ઉચ્ચ વિચારોના સિદ્ધાંત પર આધારિત તેમનું જીવન દેશવાસીઓને સદૈવ પ્રેરિત કરશે.
पूर्व राष्ट्रपति भारत रत्न डॉ. राजेन्द्र प्रसाद की जयंती पर उन्हें मेरी सादर श्रद्धांजलि। स्वतंत्रता संग्राम और संविधान निर्माण में उन्होंने अतुलनीय भूमिका निभाई। सादा जीवन और उच्च विचार के सिद्धांत पर आधारित उनका जीवन देशवासियों को सदैव प्रेरित करता रहेगा।
— Narendra Modi  December 3, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ જાણીતા ગાયક, KK તરીકે જાણીતા કૃષ્ણકુમાર કુન્નાથના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા ગાયક કૃષ્ણકુમાર કુન્નાથના નિધન પર ઊંડો શોક વ્યક્ત કર્યો છે, જેઓ કેકે તરીકે જાણીતા હતા. શ્રી મોદીએ કહ્યું કે તેમના ગીતો દરેક વય જૂથના લોકોની વિશાળ શ્રેણીની લાગણીઓને પ્રતિબિંબિત કરે છે.
પ્રધાનમંત્રીએ ટ્વીટ કર્યું;
"કેકે તરીકે જાણીતા જાણીતા ગાયક કૃષ્ણકુમાર કુન્નાથના અકાળે અવસાનથી વ્યથિત થયો છું. તેમના ગીતોમાં લાગણીઓની વિશાળ શ્રેણી પ્રતિબિંબિત થાય છે કારણ કે તમામ વય જૂથોના લોકો સાથે એક તાલ મેળવ્યો હતો. અમે તેમના ગીતો દ્વારા તેમને હંમેશા યાદ રાખીશું. તેમના પરિવાર અને ચાહકો પ્રત્યે સંવેદના. ઓમ શાંતિ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ગુરુદેવ રવિન્દ્રનાથ ટાગોરની જયંતીના અવસર પર રાષ્ટ્રપતિનો સંદેશ
નવી દિલ્હી, 08-05-2017
ગુરુદેવ રવિન્દ્રનાથ ટાગોરની જયંતી ની પૂર્વ સંધ્યા પર રાષ્ટ્રપતિ શ્રી પ્રણવ મુખરજીએ પોતાના સંદેશમાં કહ્યું છે, “”
ગુરુદેવ રવિન્દ્રનાથ ટાગોરની જયંતીના અવસર પર હું મારા દેશવાસિઓની સાથે ભારતની એ મહાન વ્યક્તિત્વને મારા શ્રદ્ધાસુમન અર્પણ કરું છું જેમણે રાષ્ટ્રીય ગીતની રચના કરી અને સાહિત્યમાં એશિયાનો પહેલો નોબલ પુરસ્કાર પ્રાપ્ત કર્યો. એક મહાન બુદ્ધિજીવી ટાગોર પોતાની સંસ્કૃતિ અને સાહિત્યની બાબતમાં જ્ઞાનના આદાન-પ્રદાનના માધ્યમથી સભ્યતાઓના મધ્ય વાતચીતના વિચારથી મંત્રમુગ્ધ હતા. તેઓ એવા સમયે પોતાના સંદેશના એક આદર્શ રાજદૂત હતા, જ્યારે બહારની દુનિયામાં ભારતની બાબતમાં ઘણું ઓછું જ્ઞાન હતું.
ગુરુદેવ ટાગોરે શાંતિ અને સમાજનું દ્રષ્ટિકોણ સ્થાપિત કર્યું જેની પ્રાસંગિકતા વૈશ્વિક અપીલમાં સતત ચાલુ છે. જાતિ, પંથ અને રંગથી ભરેલી દુનિયામાં ગુરુદેવ ટાકોરે વિવિધતા, મુક્ત મન, સહિષ્ણુતા અને સહ-અસ્તિત્વના આધાર પર એક નવી વિશ્વ વ્યવસ્થા માટે આંતરરાષ્ટ્રીયવાદને પ્રોત્સાહન આપ્યું.
ગુરુદેવ રવિન્દ્રનાથ ટાગોર એક મહાન આત્મા હતા, જેમણે માત્ર પોતાના જીવનકાળને જ પ્રકાશમય નથી બનાવ્યું, પરંતુ તેઓ આજે પણ માનવતા માટે પ્રેરણા સ્ત્રોત બનેલા છે. આવો, આપણે આ અવસરનો ટાગોરના માનવતાની એકતાના વિચાર થી પ્રેરણા પ્રાપ્ત કરવા માટે ઉપયોગ કરીએ.”
AP/J.Khunt/GP
(Visitor Counter : 124
પ્રધાનમંત્રીનું કાર્યાલય
પ્રધાનમંત્રીએ હાપુડ, યુપીમાં કેમિકલ ફેક્ટરીમાં થયેલા અકસ્માતને કારણે થયેલી જાનહાનિ બદલ શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના હાપુડમાં એક કેમિકલ ફેક્ટરીમાં થયેલા અકસ્માતને કારણે થયેલા જાનહાનિ પર ઊંડો શોક વ્યક્ત કર્યો છે.
એક ટ્વીટમાં, પ્રધાનમંત્રીએ કહ્યું;
“ઉત્તર પ્રદેશના હાપુડની કેમિકલ ફેક્ટરીમાં થયેલી દુર્ઘટના હૃદયવિદારક છે. તેમાં જે લોકોએ જીવ ગુમાવવા પડ્યા છે, તેમના પરિવારજનો પ્રત્યે હું મારી સંવેદનાઓ વ્યક્ત કરૂં છું. ઘાયલોના ઈલાજ અને અન્ય દરેક શક્ય મદદ માટે રાજ્ય સરકાર તત્પરતાથી કાર્યરત છેઃ PM”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી ઉઝબેકિસ્તાનના સમરકંદમાં રશિયન ફેડરેશનના પ્રમુખને મળ્યા
પ્રધાનમંત્રી શ્રી નરેન્દ્ર મોદીએ આજે શાંઘાઈ કોઓપરેશન ઓર્ગેનાઈઝેશન ની 22મી બેઠક દરમિયાન ઉઝબેકિસ્તાનના સમરકંદમાં રશિયન ફેડરેશનના પ્રમુખ શ્રી વ્લાદિમીર પુતિન સાથે મુલાકાત કરી.
નેતાઓએ વિવિધ સ્તરે સંપર્કો સહિત દ્વિપક્ષીય સંબંધોમાં સતત ગતિની પ્રશંસા કરી હતી. રાષ્ટ્રપતિ પુતિને આ મહિનાની શરૂઆતમાં વ્લાદિવોસ્તોકમાં ઈસ્ટર્ન ઈકોનોમિક ફોરમમાં વડાપ્રધાનના વીડિયો-સંદેશા માટે પ્રશંસા વ્યક્ત કરી હતી.
નેતાઓએ દ્વિપક્ષીય સહયોગના મહત્વના મુદ્દાઓ તેમજ પ્રાદેશિક અને વૈશ્વિક હિતના મુદ્દાઓ પર ચર્ચા કરી હતી. વર્તમાન ભૌગોલિક-રાજકીય પરિસ્થિતિમાંથી ઉદ્ભવતા પડકારોના સંદર્ભમાં વૈશ્વિક ખાદ્ય સુરક્ષા, ઉર્જા સુરક્ષા અને ખાતરોની ઉપલબ્ધતા અંગે પણ ચર્ચાઓ થઈ.
યુક્રેનમાં ચાલી રહેલા સંઘર્ષના સંદર્ભમાં, પ્રધાનમંત્રીએ દુશ્મનાવટને વહેલી તકે સમાપ્ત કરવા અને વાતચીત અને મુત્સદ્દીગીરીની જરૂરિયાત માટેના તેમના આહ્વાનનો પુનરોચ્ચાર કર્યો હતો.
આ વર્ષે બંને નેતાઓની આ પ્રથમ મુલાકાત હતી, જે રાજદ્વારી સંબંધોની સ્થાપનાની 75મી વર્ષગાંઠને ચિહ્નિત કરે છે. તેઓ સંપર્કમાં રહેવા સંમત થયા.
YP/GP/JD
(
મંત્રીમંડળ
મંત્રીમડળે ફોસ્ફેટિક અને પોટાસ્ટિક  ખાતરો માટે વર્ષ 2020-21 માટે પોષકતત્વો આધારિત સબસિડી  દરો નિર્ધારિત કરવાની મંજૂરી આપી
પ્રધાનંમત્રી શ્રી નરેન્દ્ર મોદીની અધ્યક્ષતામાં મળેલી આર્થિક બાબતોની કેન્દ્રીય સમિતિએ ફોસ્ફેટિક અને પોટાસ્ટિક  ખાતરો માટે વર્ષ 2020-21 માટે પોષકતત્વ આધારિત સબસિડી ના દરો નિર્ધારિત કરવા માટે મંજૂરી આપી છે. NBS માટે મંજૂર કરવામાં આવેલા દરો નીચે દર્શાવ્યા અનુસાર છે:-
|
|
પ્રતિ કિલો સબસિડીના દર 
|
|
N
|
|
P
|
|
K
|
|
S
|
|
18.789
|
|
14.888
|
|
10.116
|
|
2.374
CCEA દ્વારા NBS યોજના હેઠળ એમોનિયમ ફોસ્ફેટ  નામના જટિલ ખાતરને સામેલ કરવાની પણ મંજૂરી આપવામાં આવી છે.
P&K ખાતરો માટે વર્ષ 2020-21 દરમિયાન સબસિડી આપવા માટે અંદાજે રૂ. 22,186.55 કરોડનું ભારણ આવશે.
P&K પરની સબસિડી ખાતર કંપનીઓને CCEA દ્વારા મંજૂરી આપવામાં આવેલા સબિસિડી દરે આપવામાં આવશે.
પૃષ્ઠભૂમિ:
સરકાર ખાતર ઉત્પાદકો/ આયાતકારો મારફતે ખેડૂતોને સબસિડીના ભાગે યુરિયા અને P&Kના 21 ગ્રેડના નામે ખાતરો ઉપલબ્ધ કરાવે છે. P&K પરની સબસિડીનું સંચાલન NBS યોજના હેઠળ કરવામાં આવે છે જે 01.04.2010થી અમલી છે. ખેડૂતલક્ષી અભિગમના કારમે સરકાર ખેડૂતોને પરવડે તેવા ભાવે P&K ખાતર ઉપલબ્ધ કરાવવા માટે પ્રતિબદ્ધ છે. આ સબસિડી ઉપરોક્ત દરે ખાતર કંપનીઓને આપવામાં આવશે જેથી તેઓ ખેડૂતોને ખાતરની વાસ્તવિક કિંમત કરતા સસ્તા ભાવે ખાતર ઉપલબ્ધ કરાવી શકે.
GP/DS
(
સ્વાસ્થ્ય અને પરિવાર કલ્યાણ મંત્રાલય
ભારતમાં મૃત્યુદર  1લી એપ્રિલ પછીથી સૌથી નીચો, 2.23% થયો
સાજા થયેલા દર્દીઓની સંખ્યા 10 લાખને નજીક પહોંચી
છેલ્લા 24 કલાકમાં 35,000થી વધુ દર્દીઓ સાજા થયા
કેન્દ્ર અને રાજ્ય/કેન્દ્ર શાસિત પ્રદેશની સરકારો દ્વારા "ટેસ્ટ, ટ્રેક અને ટ્રીટ" વ્યૂહરચનાના સંકલનાત્મક અસરકારક અમલીકરણે એ સુનિશ્ચિત કર્યું છે કે, વૈશ્વિક પરિપ્રેક્ષ્યની તુલનામાં ભારતમાં મૃત્યુ દર  નીચા સ્તરે જાળવવામાં સફળતા મળી છે અને તેમાં ક્રમિક ઘટાડો થઈ રહ્યો છે.
આજે મૃત્યુદર 2.23% થયો છે અને તે 1લી એપ્રિલ, 2020 પછીના સૌથી નીચા દરે પહોંચ્યો છે.
માત્ર મૃત્યુદર નીચા દરે રહ્યો નથી, પરંતુ અસરકારક નિયંત્રણની વ્યૂહરચનાના સફળ અમલીકરણ, સઘન પરીક્ષણ અને દેખરેખ અભિગમના સર્વગ્રાહી ધોરણોના આધારે પ્રમાણભૂત તબીબી વ્યવસ્થાપન પ્રોટોકોલના પરિણામ રૂપે સતત છઠ્ઠા દિવસે દૈનિક 30,000થી વધુ દર્દીઓ સાજા થયા હોવાનું નોંધાયું છે.
સાજા થયેલા કેસોની કુલ સંખ્યા 10 લાખની નજીક પહોંચી છે. છેલ્લા 24 કલાકમાં દેશમાં 35,286 દર્દીઓ સાજા થઈને રજા મળી ગઈ હોવાથી દેશમાં કુલ સાજા થયેલા દર્દીઓની સંખ્યા 9,88,029 પર પહોંચી ગઈ છે. કોવિડ-19માંથી સાજા થવાનો દર 64.51% સાથે બીજી ઉંચી સપાટીએ પહોંચી ગયો છે.
સાજા થનારા દર્દીઓની દૈનિક સંખ્યામાં સતત વધારો નોંધાઇ રહ્યો હોવાથી, હાલમાં સક્રિય કેસો અને સાજા થયેલા દર્દીઓ વચ્ચેનો તફાવત પણ એકધારો વધી રહ્યો છે. હાલમાં સક્રિય કેસોની સરખામણીએ સાજા થયેલા લોકોની સંખ્યા 4,78,582 વધારે છે. સક્રિય કેસ  તબીબી દેખરેખ હેઠળ છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 197.63 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.07 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,97,63,11,575
|
|
બાકી ઉપલબ્ધ
|
|
7,07,24,170
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 197.63 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.07 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 93
મંત્રીમંડળ
મંત્રીમંડળે બિલાસપુરમાં નવી એમ્સ સ્થાપિત કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે પ્રધાનમંત્રી સ્વાસ્થ્ય સુરક્ષા યોજના  હેઠળ બિલાસપુર માં નવી એમ્સની સ્થાપના કરવા માટે મંજુરી આપી છે. આ પ્રોજેક્ટનો ખર્ચ રૂ. 1351 કરોડ છે.
પ્રોજેક્ટની ખાસિયતો:
· નવા એમ્સનું નિર્માણકાર્ય 12 મહિનાનાં પૂર્વનિર્માણનાં તબક્કા, 30 મહિનાનાં નિર્માણનાં તબક્કા અને સ્થિરતા/કાર્યરત થવાનાં 6 મહિનાનાં તબક્કા સાથે કુલ 48 મહિનામાં પૂર્ણ થશે.
· સંસ્થા હોસ્પિટલ ધરાવશે, જેમાં 750 બેડ અને એક ટ્રોમા સેન્ટરની સુવિધા હશે.
· તેમાં દર વર્ષ 100 એમબીબીએસ વિદ્યાર્થીઓ ભણી શકે એવી મેડિકલ કોલેજ હશે.
· તેમાં એક નર્સિંગ કોલેજ હશે, જેમાં દર વર્ષે બી.એસસી. નાં 60 વિદ્યાર્થીઓ અભ્યાસ કરશે.
· એમ્સ, નવી દિલ્હીની જેમ અહીં રહેણાંક સંકુલો અને આનુષંગિક સુવિધાઓ/સેવાઓ ઊભી કરવામાં આવશે.
· હોસ્પિટલ 20 સ્પેશ્યાલિટી/સુપર-સ્પેશ્યાલિટી વિભાગો ધરાવશે, જેમાં 15 ઓપરેશન થિયેટર સામેલ છે.
· તે મેડિસિનની પરંપરાગત વ્યવસ્થામાં સારવારની સુવિધાઓ પ્રદાન કરવા 30 બેડ સાથે આયુષ વિભાગ પણ ધરાવશે.
અસર:
નવી એમ્સની સ્થાપના બે પ્રકારનાં ઉદ્દેશ પાર પાડશે – એક, આ વિસ્તારનાં લોકોને સુપર સ્પેશ્યાલિટી હેલ્થકેર સેવા પ્રદાન કરશે. બે, આ વિસ્તારમાં તબીબી સેવાઓ પ્રદાન કરવા મોટી સંખ્યામાં ડૉક્ટર્સ અને અન્ય હેલ્થ વર્કર્સ પૂરાં પાડશે, જેઓ રાષ્ટ્રીય આરોગ્ય અભિયાન  હેઠળ ઊભી કરવામાં આવેલી પ્રાથમિક અને દ્વિતીયક સ્તરની સંસ્થાઓ/સુવિધાઓ માટે ઉપલબ્ધ થઈ શકશે.
પૃષ્ઠભૂમિ:
આ યોજના હેઠળ, એમ્સની સ્થાપના ભુવનેશ્વર, ભોપાલ, રાયપુર, જોધપુર, ઋષિકેશ અને પટણામાં થઈ છે, જ્યારે રાયબરેલીમાં એમ્સનું નિર્માણકાર્ય ચાલુ છે. ઉપરાંત વર્ષ 2015માં નાગપુર , કલ્યાણી  અને ગુન્તુરમાં મંગલગીરી માં ત્રણ એમ્સ સ્થાપિત કરવાની મંજૂરી આપવામાં આવી હતી, વર્ષ 2016માં ભટિન્ડા અને ગોરખપુરમાં બે એમ્સ સ્થાપિત કરવાની તથા કામરૂપ માં એક એમ્સ સ્થાપિત કરવાની મંજૂરી આપવામાં આવી છે.
NP/J.Khunt/GP/RP
(Visitor Counter : 72
સંરક્ષણ મંત્રાલય
કરવાર ખાતે આવેલું ભારતના નૌસેનાનું હોસ્પિટલ જહાજ પતંજલી, કોવિડ-19 વિરુદ્ધ લડતમાં સૌથી આગળ
કોવિડ-19 સામેની લડાઇમાં ભારતીય નૌસેના હોસ્પિટલ જહાજ પતંજલી કરવાર ખાતે અગ્ર હરોળમાં રહીને સેવા આપી રહ્યું છે જેમાં ઉત્તર કન્નડ જિલ્લામાંથી આવતા દર્દીઓને સારવાર આપવામાં આવે છે.
25 માર્ચ 2020ના રોજ દેશવ્યાપી લૉકડાઉનની જાહેરાત પછી કરવાર જિલ્લા વહીવટીતંત્રની વિનંતીના પગલે, INHS પતંજલી જહાજને માત્ર 24 કલાકમાં જ કોવિડ-19 પોઝિટીવ દર્દીઓની સારવાર માટે તમામ પ્રકારે તૈયાર કરવામાં આવ્યું હતું અને 28 માર્ચ 2020ના રોજ અહીં કોવિડ-19 પોઝિટીવ દર્દીઓના પ્રથમ સમૂહને સારવાર માટે લાવવામાં આવ્યું હતું. ત્રણ ડૉક્ટર, નવ મેડિકલ સ્ટાફ અને નવ સહાયક સ્ટાફની ટીમ 24x7 ધોરણે અત્યાર સુધીમાં દાખલ કરવામાં આવેલા નવ કોવિડ-19 પોઝિટીવ દર્દીઓની સારવાર કરી રહી છે.
દાખલ કરવામાં આવેલા નવ દર્દીઓમાંથી આઠ સાજા થઇ ગયા છે અને તેમને રજા આપી દેવામાં આવી છે. આ આઠ દર્દીને રજા આપ્યા પછી આ હોસ્પિટલમાં 16 એપ્રિલના રોજ દાખલ કરવામાં આવેલા માત્ર એક દર્દીની સારવાર ચાલી રહી છે અને તેની સારવારમાં પણ સકારાત્મક પરિણામો મળી રહ્યા છે.
આ વધારાની જવાબદારીને ધ્યાનમાં રાખીને INS પતંજલીએ આ હોસ્પિટલ પર નિર્ભર સર્વિસ પર્સનલ અને તેમના પરિવારોના મોટી સંખ્યામાં લોકોને રૂટીન તબીબી સેવાઓ આપવા માટે વૈકલ્પિક વ્યવસ્થા ઉભી કરી છે.
GP/DS
(Visitor Counter : 150
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 208.95 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 38,64,471 ડોઝ આપવામાં આવ્યા
ભારતમાં સક્રિય કેસનું ભારણ 1,01,343 થયું
સક્રિય કેસનું ભારણ હાલમાં 0.23% છે
સાજા થવાનો દર હાલમાં 98.58% નોંધાયો
છેલ્લા 24 કલાકમાં 16,251 દર્દીઓ સાજા થયા, કુલ વધીને 4,36,70,315 દર્દીઓ સાજા થયા
છેલ્લા 24 કલાકમાં ભારતમાં 12,608 નવા કેસ નોંધાયા
દૈનિક પોઝિટિવીટી દર 3.48% પહોંચ્યો
સાપ્તાહિક પોઝિટિવીટી દર હાલમાં 4.20% છે
કુલ 88.14 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,62,020 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 123
રાષ્ટ્રપતિ સચિવાલય
પાંચ દેશોના રાજદૂતોએ ભારતના રાષ્ટ્રપતિને ઓળખપત્ર રજૂ કર્યા
ભારતના રાષ્ટ્રપતિ શ્રી રામ નાથ કોવિંદે આજે  રાષ્ટ્રપતિ ભવન ખાતે પીપલ્સ ડેમોક્રેટિક રિપબ્લિક ઓફ અલ્જેરિયા, રિપબ્લિક ઓફ માલાવી, કેનેડા, રિપબ્લિક ઓફ ઈન્ડોનેશિયા અને રશિયન ફેડરેશનના રાજદૂતો/હાઈ કમિશનરો પાસેથી ઓળખપત્રો સ્વીકાર્યા. જેમણે તેમના ઓળખપત્રો રજૂ કર્યા તેઓ હતા:
1. H.E. શ્રી અબ્દેરહમાને બેનગુએરાહ, પીપલ્સ ડેમોક્રેટિક રિપબ્લિક ઓફ અલ્જેરિયાના રાજદૂત
2. H.E. શ્રી લિયોનાર્ડ સેન્ઝા મેંગેઝી, માલાવી પ્રજાસત્તાકના હાઈ કમિશનર
3. H.E. કેનેડાના હાઈ કમિશનર શ્રી કેમેરોન ડીન મેકે
4. H.E. સુશ્રી ઇના હેગ્નિનિંગ્ત્યાસ ક્રિષ્નામૂર્તિ, ઇન્ડોનેશિયા પ્રજાસત્તાકના રાજદૂત
5. H.E. શ્રી ડેનિસ એવજેનીવિચ અલીપોવ, રશિયન ફેડરેશનના રાજદૂત
ઓળખ પત્રો રજૂ કર્યા પછી, રાષ્ટ્રપતિએ પાંચ રાજદૂતો સાથે અલગ-અલગ વાતચીત કરી. તેમણે તેમની નિમણૂક માટે તેમને અભિનંદન પાઠવ્યા હતા અને તે દેશો સાથે ભારત દ્વારા વહેંચાયેલા ઉષ્માભર્યા અને મૈત્રીપૂર્ણ સંબંધો અને તેમાંથી દરેક સાથે ભારતના બહુપક્ષીય સંબંધો પર ભાર મૂક્યો હતો. રાષ્ટ્રપતિએ તેમને દ્વિપક્ષીય સંબંધોને મજબૂત કરવામાં સફળતા અને મૈત્રીપૂર્ણ લોકોની સુખાકારી અને પ્રગતિ અને સમૃદ્ધિની પણ શુભેચ્છા પાઠવી હતી.
રાષ્ટ્રપતિએ રાજદૂતો અને ઉચ્ચ કમિશનરો દ્વારા તેમના નેતૃત્વ પ્રત્યે વ્યક્તિગત આદર પણ વ્યક્ત કર્યો. આ કાર્યક્રમમાં ઉપસ્થિત રાજદૂતોએ ભારત સાથેના અમારા સંબંધોને મજબૂત કરવા સાથે મળીને કામ કરવાની તેમની પ્રતિબદ્ધતાનો પુનરોચ્ચાર કર્યો હતો.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 262
પ્રધાનમંત્રીનું કાર્યાલય
પ્રધાનમંત્રીએ અમેઠીમાં સંયુક્ત સાહસ ઇન્ડો-રશિયન રાયફલ્સ પ્રા. લિમિટેડનું લોકાર્પણ કર્યું
પ્રધાનમંત્રી શ્રી નરેન્દ્ર મોદીએ ઉત્તર પ્રદેશમાં આજે કૌહર અને અમેઠીની મુલાકાત લીધી હતી. તેમણે અમેઠીમાં કલાશ્નિકોવ એસોલ્ટ રાયફલનુ ઉત્પાદન કરનાર સંયુક્ત સાહસ ઇન્ડો-રશિયન રાયફલ્સ પ્રા. લિમિટેડનું લોકાર્પણ કર્યું હતું. તેમણે અમેઠીમાં વિવિધ વિકાસ યોજનાઓનો શુભારંભ તથા શિલાન્યાસ પણ કર્યા હતા.
આ પ્રસંગે સંરક્ષણ મંત્રી નિર્મલા સિતારામને વાંચી સંભળાવેલા ખાસ સંદેશમાં રશિયાના રાષ્ટ્રપતિ વ્લાદિમિર પુતિને જણાવ્યું હતું કે “આ સંયુક્ત સાહસ વિશ્વ પ્રસિદ્ધ કલાશ્નિકોવ એસોલ્ટ રાયફલ્સની સૌથી નવી 200 શ્રૃંખલાનુ ઉત્પાદન કરશે અને આગળ જતાં આ એકમ સંપૂર્ણપણે સ્થાનિક સ્તરે ઉત્પાદન કરતુ થઈ જશે. આ રીતે નાના શસ્ત્રોની શ્રેણીમાં રશિયન ટેકનોલોજીને આધારે ભારતના સંરક્ષણ-ઔદ્યોગિક ક્ષેત્ર રાષ્ટ્રીય સુરક્ષા એજન્સીઓની જરૂરિયાત પૂરી પાડશે.”
જાહેર મેદનીને સંબોધન કરતાં આ ભાગીદારી બદલ પ્રધાનમંત્રીએ રાષ્ટ્રપતિ વ્લાદિમિર પુતિનનો આભાર માન્યો હતો. તેમણે કહ્યું કે અમેઠીનું આ એકમ લાખો રાયફલોનુ ઉત્પાદન કરશે અને તેનાથી આપણાં સુરક્ષાદળોને બળ મળશે.
તેમણે એમ પણ જણાવ્યું હતું કે વિકાસમાં ખૂબ જ વિલંબ થયો છે. આધુનિક રાયફલના ઉત્પાદનમાં આટલો વિલંબ ખરેખર આપણા જવાનોને અન્યાય સમાન છે. તેમણે કહ્યું કે વર્ષ 2009માં બુલેટપ્રૂફ જેકેટની જરૂરિયાત અંગે જાણ કરાયા છતાં વર્ષ 2014 સુધી આવાં કોઈ જેકેટ ખરીદવામાં આવ્યાં નહોતા. કેન્દ્ર સરકારે હવે આ જરૂરિયાત પૂર્ણ કરી છે. તેમણે વધુમાં જણાવ્યું હતું કે અગાઉ અન્ય મહત્વનાં શસ્ત્રો મેળવવાની બાબતમાં પણ આવો જ વિલંબ કરવામાં આવ્યો હતો. આ સંદર્ભમાં તેમણે રાફેલ ફાયટર પ્લેનનો ઉલ્લેખ કર્યો હતો અને જણાવ્યું હતું કે કેન્દ્ર સરકારના પ્રયાસોને પરિણામે હવે આ વિમાનો થોડા જ મહિનામાં આપણા વાયુદળમાં જોડાશે.
તેમણે વિવિધ અવરોધનો સામનો કરી રહેલી અમેઠીની અન્ય વિકાસ યોજનાઓનો ઉલ્લેખ કર્યો હતો કે અને જણાવ્યું હતું કે આ અવરોધો દૂર કરવામાં આવ્યા છે, જેથી આ પ્રોજેકટસ કાર્યરત કરી શકાશે અને લોકોને રોજગારી પૂરી પાડી શકાશે. તેમણે જણાવ્યું હતું કે અમેઠીમાં પ્રધાનમંત્રી આવાસ યોજના, ઉજ્જવલા યોજના, સૌભાગ્ય યોજના અને શૌચાલયોના નિર્માણ જેવી યોજનાઓ લોકોનું જીવન સરળ બનાવશે. પ્રધાનમંત્રીએ જણાવ્યું હતું કે કેન્દ્ર સરકાર ગરીબોનુ સશક્તીકરણ કરી રહી છે અને તેમને ગરીબીમાંથી બહાર નીકળવા માટે મદદ કરી રહી છે, એ જ પ્રકારે ખેડૂતોનુ પણ સશક્તીકરણ કરવામાં આવ્યું છે. આ પ્રસંગે તેમણે પ્રધાનમંત્રી કિસાન સન્માન નિધીનો ઉલ્લેખ કર્યો હતો અને જણાવ્યું હતું કે આ યોજના સુનિશ્ચિત કરશે કે મારફતે આગામી દસ વર્ષમાં કે રૂ. 7.5 લાખ કરોડ ખેડૂતો સુધી પહોંચે.
RP
(Visitor Counter : 158
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.63 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 7,850 ડોઝ આપવામાં આવ્યા
ભારતમાં સક્રિય કેસનું ભારણ 1,835 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 113 દર્દીઓ સાજા થયા, કુલ વધીને 4,41,51,910 દર્દીઓ સાજા થયા
છેલ્લા 24 કલાકમાં ભારતમાં 126 નવા કેસ નોંધાયા
દૈનિક પોઝિટિવીટી દર 0.11% પહોંચ્યો
સાપ્તાહિક પોઝિટિવીટી દર હાલમાં 0.09% છે
કુલ 91.75 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,15,409 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 101
પ્રધાનમંત્રીનું કાર્યાલય
પ્રધાનમંત્રીએ વિખ્યાત ન્યુરોલોજિસ્ટ ડો. અશોક પનગરિયાના નિધન અંગે શોક વ્યક્ત કર્યો
પ્રધાનમંત્રીએ વિખ્યાત ન્યુરોલોજિસ્ટ ડો. અશોક પનગરિયાના નિધન અંગે શોક વ્યક્ત કર્યો હતો
પ્રધાનમંત્રી શ્રી નરેન્દ્ર મોદીએ એક ટ્વીટમાં કહ્યું, ‘ડો. અશોક પનગરિયાએ એક ઉત્કૃષ્ટ ન્યુરોલોજિસ્ટ તરીકેની છાપ છોડી છે. તેમણે તબીબી ક્ષેત્રે કરેલું પુરોગામી કાર્ય ડોક્ટર્સ અને સંશોધકોની પેઢીઓ માટે લાભદાયી રહેશે. તેમના નિધનથી દુઃખી છું. તેમના પરિવાર અને મિત્રોને સાંત્વના. ઓમ શાંતિ.’
Dr. Ashok Panagariya made a mark as an outstanding neurologist. His pioneering work in the medical field will benefit generations of doctors and researchers. Saddened by his demise. Condolences to his family and friends. Om Shanti.
— Narendra Modi  June 11, 2021
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(